钦定古今图书集成/明伦汇编/氏族典/第273卷 > 王思诚
## 钦定古今图书集成/明伦汇编/氏族典/第273卷 > 王思诚

按《元史王思诚传》：“思诚，字致道，兖州滋阳人。中至治
元年进士第，授管州判官，召为国子助教。至正元年，
迁司业。二年，拜监察御史，行部至檀州，首言州县俱
无囚粮轻重，囚不决者多死狱中，请定瘐死多寡，罪，
著为令。出佥河南山西道肃政廉访司事，行部武乡
县，监县来迓，思诚私语吏属曰：‘此必赃吏’。未几，果有”
愬于道侧者。吏属问思诚先知之故，曰：“衣敝衣，乘骏
马，非诈而何？”陕西行台言欲疏凿黄河三门，立水陆
站以达于关陕。移牍思诚，思诚躬诣其地。河中嶕石，
错出路穷，舍骑徒行，攀藤葛以进，乃作诗历叙其险。
执政采之，遂寝。召拜礼部尚书。十二年，帝以四方民
颇失业，命名臣巡行劝课。思诚至河间及山东诸路，
召集父老，宣帝德意，莫不感泣，缄进二麦、豌豆，帝嘉
之，召还，迁国子祭酒。寻出为陕西行台治书侍御史。
十七年春，红巾陷商州，夺七盘，进据蓝田县。思诚移
书察罕帖木儿曰：“河南为京师之庭户，陕西实内郡
之篱藩，两省相望，互为唇齿。陕西危，河南能独安乎？”
察罕帖木儿新复陕州，得书大喜曰：“先生真有为国
为民之心。”遂提轻兵来援，破贼河南。十七年召拜通
议大夫。闻命起，卒于旅舍。谥《献肃》。

===王继远===按《江西通志﹕》：“继远，安福人。早负气节。至治间，以荐授
郎官，没于阵。事闻，赠总管，谥忠愍。”